केंद्रीय राज्य मंत्री चौधरी ने कोलाडूंगरी की मार्बल खानों का लिया जायजा
केन्द्रीयखाद्य एवं उपभोक्ता मामलों के राज्यमंत्री सी.आर चौधरी ने रविवार को निकटवर्ती इन्डस्ट्रीयल एरिया में कोलाडूंगरी की मार्बल खानों का जायजा लिया। वे पास ही स्थित पादड़ों की ढाणी में जिला परिषद सदस्य निशा चौधरी के निवास पर गए एवं जनसुनवाई भी की। इस दौरान जिला परिषद सदस्या निशा चौधरी ने उन्हें बताया कि पूरे मकराना उपखण्ड में पेयजल की भारी किल्लत बनी हुई है। खासकर मकराना शहर को पानी की आपूर्ति के अधिकांश जल स्त्रोत सूख चुके हैं। नागरिकों को पेयजल उपलब्ध करवाने हेतु बेहतर प्रयास किए जावें। उन्होंने बताया कि इंदिरा गांधी नहर का पानी वर्ष 2018 में मिलने की संभावना है परंतु कार्य को थोड़ा गति से करवाया जाए तो इससे पहले भी मकराना क्षेत्र को नहरी पानी उपलब्ध करवाया जा सकता है। उन्होंने चकडूंगरी खानों के मामले में रही बाधाओं को दूर करवाने बापी खानों के नियमन की प्रक्रिया में नियमों में और सरलीकरण करवाने की मांग की। उद्योगपति देवाराम चौधरी ने परबतसर मेगा हाइवे से बिदियाद, बोरावड़, रानीगांव होते हुए तरनाऊ तक नया हाइवे मार्ग बनवाने की मांग की। बिदियाद सरपंच मोहनराम मूंदलिया ने मार्बल औद्योगिक क्षेत्र खनन क्षेत्र को विशेष पैकेज दिलवाने एवं पेयजल समस्या का जल्द निस्तारण करवाने की मांग की। इस मौके पर बुद्धाराम गुर्जर, नरेश पादड़ा, अभिषेक पादड़ा, हरकूराम, हेमाराम, राजूराम जाजड़ा, सोहनराम इनाणिया, मदन पादड़ा सहित अनेक लोग मौजूद थे।
मकराना. जनसुनवाई के दौरान केंद्रीय राज्य मंत्री के साथ मौजूद लोग।
hin_Deva hin_Deva hin_Deva